CELEX: 62012CN0104
Language: da
Date: 2012-02-29 00:00:00
Title: Sag C-104/12: Anmodning om præjudiciel afgørelse indgivet af Bundesfinanzhof (Tyskland) den 29. februar 2012 — Finanzamt Köln-Nord mod Wolfram Becker

12.5.2012   
            
            
               DA
            
            
               Den Europæiske Unions Tidende
            
            
               C 138/5
            
         Anmodning om præjudiciel afgørelse indgivet af Bundesfinanzhof (Tyskland) den 29. februar 2012 — Finanzamt Köln-Nord mod Wolfram Becker
   (Sag C-104/12)
   2012/C 138/08
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Finanzamt Köln-Nord
   
      Sagsøgt: Wolfram Becker
   
      Præjudicielle spørgsmål
   
   
               1)
            
            
               Lader den direkte og umiddelbare tilknytning, som i Domstolens praksis er blevet anset for afgørende ved fortolkningen af begrebet »i forbindelse med den afgiftspligtige persons afgiftspligtige transaktioner« som anvendt i artikel 17, stk. 2, litra a), i direktiv 77/388/EØF (1), sig bestemme
               
                           —
                        
                        
                           efter det objektive indhold i den ydelse, som den afgiftspligtige person har købt (her: en forsvarsadvokats virksomhed for at forhindre, at en fysisk person bliver domfældt) eller
                        
                     
                           —
                        
                        
                           efter den årsag, der har fremkaldt den købte ydelse (her: den afgiftspligtiges økonomiske virksomhed, ved hvilken der angiveligt var begået en strafbar handling af en fysisk person)?
                        
                     
         
               2)
            
            
               Såfremt det kommer an på årsagen: Har en afgiftspligtig person, der sammen med en ansat har bestilt en ydelse, i henhold til artikel 17, stk. 2, litra a), i direktiv 77/388/EØF ret til at fradrage momsen i fuldt omfang eller kun delvist, og hvilke krav stilles der, når en ydelse købes af flere modtagere, til fakturaudstedelse i henhold til artikel 22, stk. 3, litra b), femte led, i direktiv 77/388/EØF?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).